
NARVA LINNAVALITSUS

KORRALDUS
Narva







                 2008 nr…..

Projekteerimistingimuste määramine

( Narva linn, Medital  AÜ, Meedikute tn. 12 elamu rekonstrueerimine ja  laiendamine ning aiamaja ja majandushoone ehitamine )
Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3, Planeerimisseaduse § 3 lõike 2 punktile 2 ning Narva Linnavolikogu 09.02.2006   määrusele nr 6 “ Narva Linnavalitsuse projekteerimistingimuste ilma detailplaneeringuta määramise delegeerimise õigus”; Haldusmenetluse seaduse § 64 lõikel 2, § 68 lõikele 2.   

ASJAOLUD JA MENETLUSE KÄIK

30.04.2008 a. proua Ljudmila Polyakova taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Narva linn, Medital AÜ, Meedikute tn. 12 elamu rekonstrueerimise ja  laiendamise ning uue aiamaja ja majandushoone ehitamise ehitusprojekti koostamiseks. Narva linnas, Medital AÜ, Meedikute tn. 12 asuv kinnistu, pindalaga  2 396 m2, on elamumaa.

11.07.2007a. projekteerimise tingimuste korralduse nr. 975-k kehtetuks tunnistamise põhjuseks on omaniku soov viia sisse järgmised muudatused ja täiendused:

 -  rekonstrueerida ja laiendada olemasolev elamu (reg. nr 120194926);

 -  taotleda aiamaja koos saunaga ehitamist;
 -  taotleda majandushoone koos garaažiga ehitamist;
 -  taotleda piirde, lehtla ja kaevu rajamist.
ÕIGUSLIKUD JÄRELDUSED

Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

Planeerimisseaduse § 3  lõike 2 punktile 2 kohaselt  detailplaneeringu koostamine on kohustuslik linnades olemasolevate hoonete, välja arvatud üksikelamu, suvila ja aiamaja ning nende kõrvalhooned, maapealsest kubatuurist üle 33 protsendi suuruse laiendamise ja selle ehitusprojekti koostamise aluseks. Seoseks millega kohalik omavalitsus võib lubada ilma detailplaneeringut koostamata rekonstrueerimise ehitusprojekti koostamist

Narva Linnavolikogu 09.02.2006 määruse nr  6  “Narva Linnavalitsuse projekteerimistingimuste ilma detailplaneeringuta määramise delegeerimise õigus”  kohaselt on Narva Linnavolikogu delegeerinud Narva Linnavalitsusele õiguse määrata üksikelamu ehitusprojektide projekteerimistingimused ilma detailplaneeringuta.

OTSUS
1. Määrata projekteerimistingimused Narva linn, Medital AÜ, Meedikute tn. 12 elamu
    rekonstrueerimise ja  laiendamise ning uue aiamaja ja majandushoone ehitamise ehitusprojekti
    koostamiseks ilma detailplaneeringut koostamata järgnevalt:
	1.1.   ÜLDANDMED



	1.1.1 Tellija
	Ljudmila Polyakova
Puškini tn. 10-28,  20308   Narva linn

	1.1.2  Asukoht,
          algandmed                                         
	Narva linn,  Medital AÜ, Meedikute tn. 12
Maakasutuse sihtotstarve: elamumaa 

	1.1.3   Projekteerimistingimused on kehtivad 2 aastat alates korralduse jõustumisest.              

	1.1.4   Projekteerimistingimuste koostamise alus     

1.1.4.1 Projekteerimistingimuste taotlus 30.04.08.a avaldus nr. 802/1-12      

            Ljudmila Polyakova - krundi omanik 
1.1.4.2 Ehitusseadus, Planeerimisseadus, Narva linna ehitusmäärus

1.1.4.3 Eestis kehtivad normatiivid, EPN, Eesti Standardid.

	1.2. PROJEKTEERIMISE EESMÄRK




1.2.1   Projekti koostamise eesmärgiks on üksikelamu rekonstrueerimine ja laiendamine; 
1.2.2   Aiamaja koos saunaga ehitamine;
1.2.3   Majandushoone koos garaažiga ehitamine.
	1.3. ÜLDNÕUDED




1.3.1   Projekti koostamisel juhinduda Eestis kehtivatest seadustest, standarditest,
           normdokumentidest ja juhenditest, sealhulgas:
         - Vabariigi Valitsuse kinnitatud 27.10.2004.a määrus nr 315 „Ehitisele ja selle osale

            esitatavad tuleohutusnõuded”;
- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;

- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti  seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

1.3.2  Projekti koostamisel kasutada tõest tehnovõrkudega digitaalset geodeetilist krundi
          alusplaani täpsusega M 1:500 mis on kooskõlastatud peageodeedi poolt.

1.3.3  Projekt (selle osad) peab olema koostatud või kontrollitud projekteerimises pädeva
          vastutava spetsialisti poolt (Ehitusseadus §18 lõige 4 punkt 1).

1.3.4  Projekt peab olema heaks kiidetud kõigil seadusega ettenähtud juhtudel.

1.3.5  Väljastatud projekteerimistingimused lisada projekti kausta.

1.3.6  Esitada projekti nimetus vastavalt projekteerimistingimustele.

1.3.7  Esitada Arhitektuuriametile eskiisprojekt heakskiidu saamiseks. Eskiisprojekt koostada
          kooskõlas Eesti Standardiga EVS 811:2006 „Hoone ehitusprojekt”.

1.3.8  Projekti koosseisus esitada originaalkooskõlastused.

1.3.9  Esitada Arhitektuuriametile kooskõlastamiseks ehitusprojekt vähemalt kahes identselt
          komplekteeritud eksemplaris. Narva linna ehitusmääruse § 24 kohaselt nõutakse
          põhiprojekt ehitusloa saamiseks.
	1.4. ARHITEKTUURSED JA LINNAEHITUSLIKUD TINGIMUSED


1.4.1    Ehitiste arv krundil 3: 1 rekonstrueeritav elamu (reg. nr 120194926) + 1 projekteeritav
            aiamaja + 1 projekteeritav majandushoone.

1.4.2    Ehitusala:  mitte ületada tänava ehitusjoont.
1.4.3    Hoonestuse kaugus piiridest: tagades normatiivsed kujad naaberkinnistutega.
1.4.4    Krundi maksimaalne täisehitus: 30 % (arvutus näidata asendiplaanil).
1.4.5    Rekonstrueeritava elamu korruste arv: 2.

1.4.6    Lubatud suurim elumaja kõrgus: kuni 10,0 m planeeritud maapinnast.

1.4.7    Projekteeritava uue aiamaja korruste arv 2.
1.4.8    Lubatud suurim uue aiamaja kõrgus: 6,0 m planeeritud maapinnast.

1.4.9    Projekteeritava majandushoone korruste arv 1.
1.4.10  Lubatud suurim majandushoone kõrgus: kuni 6,0 m planeeritud maapinnast.

1.4.11  Arhitektuur: kaasaegne, esteetiline, piirkonna elukvaliteeti parandav. Üksikelamu ja 
            majandushoonete arhitektuur ja välisviimistlus peavad harmoneeruma teineteisega.
             Kujunev kompleks peab moodustama professionaalselt lahendatud arhitektuurse terviku.
1.4.12   Katusekalle: lamekatus või viilkatus. Lamekatuse juures soovitavalt kasutada
             katuseterrassi. Hea arhitektuurse lahenduse puhul võimalikud ka muud lahendused. 
1.4.13   Katusekatte materjal: tuldtõkestav, vastavalt ehitusmaterjalide ja-toodete terviseohutuse
             nõuetele. Mitte kasutada asbesti sisaldavaid materjale.
1.4.14   Välisviimistlus: mitte kasutada plekki. Esitada vähemalt 2 värvilahendust parima
              tulemuse saavutamiseks. Palkmajade projekteerimise korral vooderdada hoone
             vooderdusmaterjaliga. Välisviimistluse ja värvilahenduse pass esitada projekti koosseisus.

1.4.15   Siseviimistlus: vajadusel lahendada eraldi projekti osana.

1.4.16   Elumajade fassaadide soojustamine: vastavalt soojustehnilistele arvutustele.

1.4.17   Piirded ja parkimiskohad: lahendada krundi piirides.

1.4.18   Piirded: vajadusel lahendada piire kõrgusega 1,5 m (võrkpiire -1.8m) sobilikuna 
             piirkonna miljöösse ning hoonega kooskõlas olevaks. Piire peab olema ažuurne. Piirde
             tüüp: dekoratiivpiire koos kaunistavate elementidega, võrkpiire, aiapaneelid jne. Esitada
             piirde vaade ja tehnilised näitajad (rajatise ehitisalune pind, kõrgus, pikkus). Esitada
             kooskõlastamiseks vähemalt 2 piirde eskiislahendust.

1.4.19   Kruntidevaheliste piirde rekonstrueerimine on lubatud vaid naaberkruntide omanike
             nõusoleku alusel (Asjaõigusseadus §151. piirirajatis).

1.4.20   Haljastus: põhimõtteline kujunduslik-funktsionaalne lahendus näidata asendiplaanil.
             Kõvakattega pind ei tohi protsentuaalselt ületada haljastatavat pinda.

1.4.21   Teed ja juurdepääsud: kõvakate, teekattekivid, teekatteplaadid, murukivi või puistkate. 

1.4.22   Jäätmekäitlus: lahendada projekti mahus, näidates asendiplaanil, prügikonteiner
             soovitavalt piirata dekoratiivsete elementidega.

1.4.23   Välisvalgustus: lahendada sissepääsudel.
1.4.24   Asendiplaan: näidata tänava ehitusjoon ja hoonestuse asukohad, ehitiste mõõtmed, kaugus
              lähimate piiride ja ehitisteni, tehnovõrgud, pinnakatted, lammutatavad ehitised,
              lahendada väljasõit krundilt, anda parkimise lahendus.
1.4.25    Projekti koosseisus lahendada lehtla ja kaevu rajamine.
1.4.26    Projekti koosseisus esitada lisaks: 
      - elamu inventeerimisplaan,

      - vertikaalplaneerimise joonis,

      - põrandate plaan ja lõiked,

      - uute seinte spetsifikatsioon ja lõiked,

      - avade täitmise plaan,

      - värvivaated koos värvikoodidega,

      - akende ja uste eksplikatsioon,

      - teekatete põhimõttelõiked,

      - põhilised pinnakatete tööde mahud,

      - keskkonnakaitsemeetmed ja tuleohutusmeetmed jne.

	1.5. INSENERTEHNILISED ERITINGIMUSED



1.5.1   Hoone siseruumide tehnosüsteemide projekteerimine: vajadusel esitada insener-tehnilised

           osad Eesti Standardiga ettenähtud mahus, vastavalt ehitusprojekti staadiumile.

1.5.2   Hoone varustamine välisvõrkudega: vajadusel esitada välistrasside tööprojektid. Kasutada

           eraldi kausta (tiitelleht, seletuskiri, trassi plaan, montaaži skeem, sõlmed, materjalide

           tellimisspetsifikatsioon, pikiprofiil, katete taastamine jne.) Eriosadele taotleda tehnilised

           tingimused ja projektid kooskõlastada vastavate võrguvaldajatega.

	1.6. EHITUSPROJEKTI KOOSKÕLASTUSED




1.6.1    Ida-Eesti Päästekeskuse Narva Keskkomando.

1.6.2    Naaberkinnistute omanikud (ehitiste vahelised tuleohutuskujad, kruntidevahelised piirded).

1.6.3    Narva Linnavalitsuse Arhitektuuri- ja Linnaplaneerimise Amet.

	2. Tunnistada kehtetuks 11.07.2007a. Narva Linnavalitsuse korraldus nr 975-k  

     “AÜ Medital, Meedikute tn. 12 üksikelamu ja majandushoone ehitamine ilma
     detailplaneeringut koostamata”.



	     RAKENDUSSÄTTED




       Korraldus jõustub teatavaks tegemisest.

       Korralduse võib vaidlustada Tartu Halduskohtu Jõhvi kohtumajas 30 päeva jooksul arvates

       korralduse  teatavakstegemisest.

Tarmo Tammiste

Ants Liimets

Linnapea

Linnasekretär


